A literatura en anglés meyo d'os sieglos XII y XIII ye relativament escasa, porque a luenga d'a escritura yera por un regular l'anglo-normando u o latín medieval. L'anglés meyo esdevinió muito mes important como luenga literaria mientres o sieglo XIV con poetas como Chaucer, Langland, John Gower y o Poeta Perla. Bi habió tamién un intrés en escribir en a luenga vernacla mientres o movimiento Lollardo, con relichiosos teologos y discrepants escribindo pa ixa causa como John Wycliffe y John Purvey. Como a imprenta no s'usaba en Anglaterra antes d'o decenio de 1470, no bi heba obras orichinals disponibles pa imprimir. A obra de Chaucer Tales of Canterbury (Cuentos de Canterbury) fue impreso por primera vegada en 1478. No imprimioron garra versión d'a Biblia en anglés meyo. As Biblias de Wycliffe de 1382 y 1395 fuoron copiadas por escribans y son doncas manuscritos. Se creye popularment que William Shajespeare escribió en anglés meyo, pero de feito escribió en anglés moderno primerenco.